पुणे :अभी कुछ दिनों पहले सूखे को ले कर की गई आपत्तिजनक टिप्पड़ी से सुर्ख़ियों में आयें महाराष्ट्र के उपमुख्यमंत्री अजित पवार ने फिर अपना आपा खोया है इस बार उन्हों ने अपने अधिकारियों पर नाराज़गी दिखाते हुए उन्हें गालियां तक दे डाली। उपमुख्यमंत्री के इस तरह के बोल से अधिकारियों में भारी नाराज़गी है।
आज से महज दो दिन पहले एक कार्यक्रम में अजित पवार ने यह बयान दिया था कि आगे से वह अपने शब्दों को बहुत ही सोच समझ कर बोलेंगे लेकिन अपने इस बयान के ठीक दो दिन बाद उन्हों ने अपने अधिकारियों के लिए भरी सभा में बोल डाले अपशब्द ।अजित पवार अधिकारियों के साथ पुणे के भोसरी इलाके में एक कार्यक्रम में भाग ले रहे थे इस दौरान उन्हों ने पुणे महानगर निगम (मनपा ) द्वारा हाल के दिनों में भारी मात्रा में पेड़ काटने की जानकारी मिली । इस पर अजित पवार इस कदर नाराज़ हुए की उन्हों ने भरी सभा में अधिकारियों की क्लास लेनी शुरू कर दी ।
पेड़ कटाई पर अपना गुस्सा जाहिर करते हुए अजित पवार ने अपने अधिकारियों को फटकार लगाते हुए कहां, 'ओ-नालायकों, क्यों पेड़ कटाते हो?'
मुख्यमंत्री के इस तरह के बोल सुनते ही पूरे सभागार में थोड़ी देर के लिए सन्नाटा छा गया।गौरतलब है कि पिछले 6 महीने में भोसरी इलाके में कई सौ हरे पेड़ सड़क निर्माण के दौरान काट दिए गए थे जिस को ले कर स्थानीय लोगों ने उप मुख्यमंत्री से इस बाबत शिकायत की थी ।उसी शिकायत से नाराज़ अजित पवार ने अधिकारियों को यह अपशब्द बोल डाले ।
hin_Deva hin_Deva hin_Deva hin_Deva